Ligi kolmkümmend aastat tagasi leidis Austrias aset kaks ulatuslikku ja emotsionaalset debatti energiaküsimustes. Üks väitlus oli seotud esimese tuumajaama ehitusega, teine suure hüdrojaama ehitusega looduslikult mitmekesises piirkonnas. Mõlemad haarasid endaga kogu ühiskonna ja kasvatasid märkimisväärselt ühiskonna teadlikkust  energiaküsimustes.  Tuumajaama puudutav ühiskondlik väitlus lõppes JUBA VALMIS EHITATUD TUUMAJAAMA MITTEKÄIVITAMISEGA, mis keelati seadusega 20 aastaks. Hiljem pikendatud KEELD KEHTIB TÄNASENI.    Selle ühiskondliku väitluse ja teadlikkuse kasvu tulemusena loodi üle Austria tuhandeid päikeseenergia kasutuselevõttu edendavaid kooperatiive, kus inimesed hakkasid algul käepäraste vahenditega ehitama päiksekollektoreid.  Mis on selle ligi 30 aastat kestnud rahva omaalgatusel põhineva energiainnovatsiooni  tulemus? Austria on tänu paljudele väikestele ja suurtele tehnoloogiat arendavatele firmadele täna päiksekollektori tehnoloogia arendamises, kasutuses, tootmises ning ekspordis maailmas esikohal.